Într-un interviu recent, Radu Vâlcan a dezvăluit că el și Adela Popescu au luat decizia de a nu permite accesul la telefoane mobile sau alte gadgeturi pentru cei trei băieți ai lor, încă de la venirea pe lume a primului copil.
Cei doi părinți nu consideră potrivit sau sănătos ca cei trei copii ai lor să petreacă mult timp cu tabletele în mână. Deși nu judecă părinții care permit accesul la internet pentru copii, ei preferă să limiteze utilizarea acestor dispozitive în cazul propriilor copii.
„Apropo de tabletă, îți spun sincer, la noi nu există așa ceva, nu există tabletă, nu există telefon, nu neapărat că e ceva greșit, dar eu, personal și Adela de asemenea, noi nu credem în așa ceva.
Dar asta nu înseamnă că suntem părinții perfecți, nu. Nu judec, nu spun că așa ceva este anormal, pur și simplu asta este convingerea noastră că cei mici nu au ce căuta pe device-uri”, a mărturisit Radu Vâlcan, în urmă cu puțin timp, pentru playtech.ro.
View this post on Instagram
Astăzi, tot mai mulți copii au acces la internet și telefoane mobile, iar unii părinți le oferă această posibilitate în anumite situații, cum ar fi mersul la restaurant. Cu toate acestea, Radu Vâlcan subliniază că în familia sa nu există excepții, iar copiii lor nu navighează pe internet.
„Evident, este la îndemâna părintelui, este foarte ok pentru liniștea ta atunci când ești la un restaurant sau când te întâlnești cu niște prieteni și vrei să ai parte de anumite momente de liniște, cel mai simplu este să îi dai copilului un telefon sau o tabletă. La noi nu există așa ceva”, a mai spus prezentatorul TV, pentru aceeași sursă citată mai sus.